**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1**o **ΘΕΜΑ**

**1.α.**

**(I)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «Σωστό» ή «Λάθος» δίπλα από τον αριθμό που αντιστοιχεί στην κάθε πρόταση**:**

1. Η Εικονομαχία έληξε οριστικά το 787, με την Ζ΄ Οικουμενική Σύνοδο.

2. Στο βυζαντινό χωρίον (κοινότητα) τη μεγαλύτερη οικονομική δύναμη κατέχουν οι πάροικοι.

3. Το 1095 ο πάπας Ουρβανός Β΄ κήρυξε την Πρώτη Σταυροφορία.

4. Στη μάχη στο Κοσσυφοπέδιο (1389) υπερίσχυσε τελικά ο σέρβος ηγεμόνας Λάζαρος.

5. Κατά την Αντιμεταρρύθμιση, η Καθολική Εκκλησία αναδιοργάνωσε τα μοναχικά τάγματα.

 (μονάδες 5)

**(II)** Να αντιστοιχίσετε τα στοιχεία της στήλης Α με στοιχεία της στήλης Β. Δύο (2) στοιχεία της στήλης Β΄ περισσεύουν:

|  |  |
| --- | --- |
| Α | Β |
| 1. Ηράκλειος  2. Μιχαήλ Γ΄  3. Ιωάννης Η΄ Παλαιολόγος  4. Κωνσταντίνος ΙΑ΄ Παλαιολόγος  5. Μαρτίνος Λούθηρος | α. πολιορκία της Κωνσταντινούπολης από τον Μωάμεθ Β΄  β. εκχριστιανισμός Σλάβων  γ.  Εικονομαχία  δ.  υιοθέτηση του ελληνικού τίτλου «βασιλεύς»  ε.  Ανθρωπισμός  στ. Σύνοδος Φερράρας-Φλωρεντίας  ζ.   Μεταρρύθμιση |

 (μονάδες 5)

**Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Νεαρές* (δυναστεία Μακεδόνων)*, Τρίτη Ρώμη.*

**Μονάδες 8+7=15**